ഡിസിസി പുന:സംഘടന: തീരുമാനത്തില് അതൃപ്തി, തിങ്കളാഴ്ച മാധ്യമങ്ങളെ കണ്ട് നിലപാട് അറിയിക്കുമെന്ന് എ വി ഗോപിനാഥ് പാലക്കാട്: ഉമ്മന് ചാണ്ടിക്കും കെ. സുധാകരനും പ്രായമായില്ലേയെന്നും അതുകൊണ്ടാണ് ചിലതെല്ലാം മറന്നതെന്ന് പ്രമുഖ കോണ്ഗ്രസ് നേതാവ് എ വി ഗോപിനാഥ്. സംസ്ഥാനത്തെ ഡിസിസി പ്രസിഡന്റ് തീരുമാനത്തില് അതൃപ്തി അറിയിച്ച അദ്ദേഹം തിങ്കളാഴ്ച ഉച്ചയോടെ മാധ്യമങ്ങളെ കണ്ട് നിലപാട് പറയുമെന്നും പറഞ്ഞു. എ വി ഗോപിനാഥിനെ ഡിസിസി പ്രസിഡന്റ് സ്ഥാനത്തേക്ക് പരിഗണിക്കുമെന്ന് അഭ്യൂഹമുണ്ടായിരുന്നെങ്കിലും തങ്കപ്പനാണ് നറുക്ക് വീണത്. നാളെ എന്തെന്ന് പറയാനാവില്ല. വാതില് തുറന്നിട്ടാണ് കിടന്നുറങ്ങുന്നത്. ഇല്ലെങ്കില് ശ്വാസം മുട്ടില്ലേ. കോണ്ഗ്രസില് ഉറച്ചു നില്ക്കുവോളം പാര്ട്ടി പറയുന്നത് കേള്ക്കും. നാളത്തെ കാര്യം പ്രവചിക്കാന് ഞാന് ജ്യോതിഷി അല്ല. ഹൈക്കമാന്റ് തീരുമാനം അംഗീകരിക്കുന്നുവെന്നും അതുകൊണ്ടാണ് ചിലതെല്ലാം മറന്നതെന്നും അദ്ദേഹം പറഞ്ഞു. ഗോപിനാഥ് കോണ്ഗ്രസ് നേതൃത്വത്തോട് ഇടഞ്ഞിരുന്നു. തുടര്ന്ന് ഉമ്മന്ചാണ്ടിയും കെ സുധാകരനും അനുനയിച്ചാണ് അദ്ദേഹത്തെ പാര്ട്ടിയില് സജീവമാക്കിയത്.The post ഡിസിസി പുന:സംഘടന: തീരുമാനത്തില് അതൃപ്തി, തിങ്കളാഴ്ച മാധ്യമങ്ങളെ കണ്ട് നിലപാട് അറിയിക്കുമെന്ന് എ വി ഗോപിനാഥ് first appeared on MalayalamExpressOnline.